pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นรม. เป็นประธานในพิธีเจริญพระพุทธมนต์ เนื่องในวันสถาปนากองทัพภาคที่ 1 ครบรอบ 108 ปี
วันศุกร์ที่ 12 มกราคม 2561
นรม. เป็นประธานในพิธีเจริญพระพุทธมนต์ เนื่องในวันสถาปนากองทัพภาคที่ 1 ครบรอบ 108 ปี
นรม. เป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 108 ปี วันที่ 13 มกราคม 2561
วันนี้ (12 มกราคม 2561) เวลา 07.30 น. ณ กองบัญชาการกองทัพภาคที่ 1 เขตดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานในพิธีเจริญพระพุทธมนต์เนื่องในวันสถาปนากองทัพภาคที่ 1 ครบรอบ 108 ปี ซึ่งมี พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม และ พลเอก เฉลิมชัย สิทธิสาท ผู้บัญชาการทหารบก ร่วมพิธี โดยมี พลโท กู้เกียรติ ศรีนาคา แม่ทัพภาคที่ 1 และคณะให้การต้อนรับ
ทั้งนี้ กองทัพภาคที่ 1 ได้สถาปนาขึ้น เมื่อวันที่ 13 มกราคม พ.ศ. 2453 ซึ่ง พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าฯ ให้จัดกองพลกําลัง กองทัพภาคที่ 1 ประกอบด้วย กองพลที่ 1 มณฑลกรุงเทพ กองพลที่ 2 มณฑลนครชัยศรี และกองพลที่ 3 มณฑลกรุงเก่า และมีที่ตั้งกรมบัญชาการกองทัพ อยู่ในกระทรวงกลาโหม ซึ่งมี พลตรี พระเจ้าน้องยาเธอ กรมหมื่นกําแพงเพชรอัครโยธิน ทรงดํารงตําแหน่งแม่ทัพพระองค์แรก ดังนั้น กองทัพภาคที่ 1 จึงได้กําหนดให้วันที่ 13 มกราคม ของทุกปี เป็นวันคล้ายวันสถาปนากองทัพภาคที่ 1 ซึ่งปัจจุบันมี พลโท กู้เกียรติ ศรีนาคา เป็นแม่ทัพภาคที่ 1 คนปัจจุบัน
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ห่วงใยสวัสดิภาพประชาชน
วันจันทร์ที่ 2 กันยายน 2562
นายกฯ ห่วงใยสวัสดิภาพประชาชน
วันเสาร์ที่ 31 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงใยสวัสดิภาพของประชาชนเตือนให้ระมัดระวังภัยฝนตกหนัก น้ําท่วมฉับพลัน และน้ําป่าไหลหลาก จากอิทธิพลของพายุ “โพดุล” ที่เคลื่อนเข้าสู่ประเทศไทยระยะนี้ โดยขอให้ติดตามข่าวสารอย่างใกล้ชิดและปฏิบัติตามคําแนะนําของทางราชการ พร้อมทั้งกําชับให้ทุกจังหวัดสํารวจสิ่งปลูกสร้าง เส้นทางระบายน้ํา และแจ้งข่าวแก่ประชาชนให้ทันท่วงทีเพื่อความปลอดภัย อย่างไรก็ตาม ฝนที่ตกอย่างต่อเนื่องในหลายพื้นที่ช่วยให้ปริมาณน้ําในแม่น้ําสายหลักและแหล่งน้ําต่าง ๆ เพิ่มขึ้น ช่วยบรรเทาปัญหาภัยแล้ง ลดจํานวนพื้นที่เสี่ยงขาดแคลนน้ําจาก 48 จังหวัด เหลือ 18 จังหวัด โดยรัฐบาลจะปรับแผนระบายน้ําให้สอดคล้องกับสถานการณ์ที่เกิดขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความร่วมมือเพื่อบริหารจัดการข้อมูลของประเทศ
วันจันทร์ที่ 2 มีนาคม 2563
ความร่วมมือเพื่อบริหารจัดการข้อมูลของประเทศ
วันศุกร์ที่ 28 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงดิจิทัลเพื่อเศรษฐกิจและสังคมและกระทรวงแรงงานลงนามบันทึกข้อตกลงความร่วมมือว่าด้วยการส่งเสริมการพัฒนาบุคลากรด้านการวิเคราะห์และการใช้ประโยชน์ข้อมูลขนาดใหญ่ด้านแรงงาน เช่น จํานวนผู้ใช้แรงงาน ศักยภาพของแรงงาน ความต้องการแรงงาน เป็นต้น เพื่อเตรียมความพร้อมด้านโครงสร้างข้อมูล ระบบสารสนเทศ การเชื่อมโยงแลกเปลี่ยนข้อมูลกับหน่วยงานต่าง ๆ รวมทั้งพัฒนาบุคลากรให้มีความรู้ด้านการวิเคราะห์และการนําเสนอข้อมูลและข้อมูลขนาดใหญ่ที่มีความซับซ้อนหลากหลาย ให้สามารถนําไปใช้ประโยชน์ได้จริง โดยเฉพาะการยกระดับขีดความสามารถของแรงงาน และทําให้รัฐบาลมีข้อมูลประกอบการตัดสินใจเชิงนโยบาย เพื่อประโยชน์ต่อแรงงานไทยในอนาคต
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมองค์การสวนพฤกศาสตร์
วันศุกร์ที่ 27 มกราคม 2560
รมว.ทส. ตรวจเยี่ยมองค์การสวนพฤกศาสตร์
กระทรวงทรัพยากรธรรมชาติและสิ่งแวดล้อม ลงพื้นที่เยี่ยมชมภายในบริเวณสวนพฤกษศาสตร์สมเด็จพระนางเจ้าสิริกิติ์ อําเภอแม่ริม จังหวัดเชียงใหม่
เมื่อเร็ว ๆ นี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายชลธิศ สุรัสวดี อธิบดีกรมป่าไม้ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช และคณะเดินทางลงพื้นที่จังหวัดเชียงใหม่เพื่อตรวจเยี่ยมความก้าวหน้าในการดําเนินงาน พร้อมมอบนโยบายให้แก่คณะกรรมการ ผู้บริหารและพนักงานองค์การสวนพฤกษศาสตร์ โดยมีนางปัจฉิมา ธนสันติ ประธานคณะกรรมการองค์กรสวนพฤกษศาสตร์ ให้การต้อนรับ ณ สวนพฤกษศาสตร์สมเด็จพระนางเจ้าสิริกิติ์ อําเภอแม่ริม จังหวัดเชียงใหม่ โดยในโอกาสนี้ คณะผู้บริหารองค์การสวนพฤกษศาสตร์ ได้นํา พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะ เยี่ยมชมภายในบริเวณสวนพฤกษศาสตร์สมเด็จพระนางเจ้าสิริกิติ์ อําเภอแม่ริม จังหวัดเชียงใหม่
รัฐบาลไทย-ข่าวทำเนียบรัฐบาล-สธ.เผยผลสำรวจความพึงพอใจผู้รับบริการ ที่ รพศ./รพท. ทั่วประเทศ สูงสุดที่ไอซียู ร้อยละ 83
วันอาทิตย์ที่ 24 มิถุนายน 2561
สธ.เผยผลสํารวจความพึงพอใจผู้รับบริการ ที่ รพศ./รพท. ทั่วประเทศ สูงสุดที่ไอซียู ร้อยละ 83
กระทรวงสาธารณสุข  เผยผลสํารวจความพึงพอใจผู้รับบริการในโรงพยาบาลศูนย์ โรงพยาบาลทั่วไป ทั่วประเทศ ปีงบประมาณ พ.ศ. 2560 ในภาพรวมคิดเป็นร้อยละ 76  สูงสุดด้านเจ้าหน้าที่ผู้ให้บริการ
กระทรวงสาธารณสุขเผยผลสํารวจความพึงพอใจผู้รับบริการในโรงพยาบาลศูนย์ โรงพยาบาลทั่วไป ทั่วประเทศปีงบประมาณ พ.ศ.2560ในภาพรวมคิดเป็นร้อยละ76สูงสุดด้านเจ้าหน้าที่ผู้ให้บริการส่วนผู้ป่วยใน แผนกที่ผู้รับบริการมีความพึงพอใจสูงสุดคือหอผู้ป่วยหนักวิกฤตทุกหอ คิดเป็นร้อยละ83.23
นายแพทย์กําจัด รามกุล ที่ปรึกษาระดับกระทรวงด้านสาธารณสุข หัวหน้าสํานักวิชาการสาธารณสุขให้สัมภาษณ์ว่า สํานักวิชาการสาธารณสุขได้สํารวจความพึงพอใจผู้รับบริการ ประเภทผู้ป่วยนอกและผู้ป่วยในของโรงพยาบาลศูนย์โรงพยาบาลทั่วไปทั่วประเทศ ในสังกัดสํานักงานปลัดกระทรวงสาธารณสุข ประจําปีงบประมาณ พ.ศ.2560พบว่าประเภทผู้ป่วยนอกสํารวจ26,320ตัวอย่าง ในโรงพยาบาล79แห่งจากทั้งหมด115แห่ง ผู้รับบริการมีความพึงพอใจรวมทุกด้านเท่ากับร้อยละ75.80พึงพอใจสูงสุดด้านเจ้าหน้าที่ผู้ให้บริการคิดเป็นร้อยละ78.60แผนกที่พึงพอใจสูงสุดคือแผนกกายภาพบําบัดร้อยละ82.12ส่วนผู้ป่วยในสํารวจ26,441ตัวอย่าง ในโรงพยาบาล80แห่ง พบผู้รับบริการมีความพึงพอใจรวมทุกด้านคิดเป็นร้อยละ79.35สูงสุดด้านเจ้าหน้าที่ผู้ให้บริการเช่นกันร้อยละ82.19และแผนกที่ผู้รับบริการมีความพึงพอใจสูงสุดคือหอผู้ป่วยหนักวิกฤตทุกหอ คิดเป็นร้อยละ83.23
ทั้งนี้ สํานักงานปลัดกระทรวงสาธารณสุข โดยสํานักวิชาการ ได้มีการสํารวจและจัดอันดับความพึงพอใจต่อเนื่องทุกปี และจะจัดโครงการพัฒนายกระดับคุณภาพบริการในโรงพยาบาลศูนย์โรงพยาบาลทั่วไปจาก12เขตสุขภาพ เพื่อให้ประชาชนได้รับการบริการที่ดี มีคุณภาพตามนโยบายของรัฐบาล
***********************************24 มิถุนายน 2561
รัฐบาลไทย-ข่าวทำเนียบรัฐบาล-กระทรวงวิทย์ฯ ร่วมกิจกรรมเพื่อเฉลิมพระเกียรติ ถวายพระพรชัยมงคล และถวายพระราชกุศล เนื่องในโอกาสวันเฉลิมพระชนมพรรษา 85 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันอังคารที่ 29 สิงหาคม 2560
กระทรวงวิทย์ฯ ร่วมกิจกรรมเพื่อเฉลิมพระเกียรติ ถวายพระพรชัยมงคล และถวายพระราชกุศล เนื่องในโอกาสวันเฉลิมพระชนมพรรษา 85 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
การกระทรวงวิทยาศาสตร์และเทคโนโลยี ร่วมกิจกรรมเพื่อเฉลิมพระเกียรติ ถวายพระพรชัยมงคล และถวายพระราชกุศล เนื่องในโอกาสวันเฉลิมพระชนมพรรษา 85 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
เวลา 07.00 น. บริเวณพระลานพระราชวังดุสิต ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ร่วมกิจกรรมเพื่อเฉลิมพระเกียรติ ถวายพระพรชัยมงคล และถวายพระราชกุศล เนื่องในโอกาสวันเฉลิมพระชนมพรรษา 85 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เริ่มด้วยพิธีทําบุญตักบาตรพระสงฆ์จํานวน 851 รูป ซึ่งนําโดย พลเอกประยุทธ์ จันทร์โอชา นายกรัฐมนตรี และคณะรัฐมนตรี
โดยก่อนเริ่มพิธีตักบาตรได้นิมนต์สมเด็จพระราชาคณะ พระราชาคณะ พระสงฆ์ รวม 10 รูป ประกอบพิธีสงฆ์ ณ ปะรําพิธี โดยอัญเชิญ “พระพุทธโลกนาถสิริคุณ” ซึ่งจัดสร้างในโอกาสสมเด็จพระนางเจ้าสิริกิติ์ เฉลิมพระชนมพรรษา 5 รอบ 12 สิงหาคม 2535 เป็นพระพุทธรูปประธานในพิธี จากนั้นจะมีการตักบาตรสิ่งของและอาหารแห้ง โดยสิ่งของและอาหารแห้งเหล่านี้จะรวบรวมส่งไปยังศูนย์ “เราทําดีด้วยหัวใจ” ส่วนหน้าภาคอีสาน ของสมเด็จพระเจ้าอยู่หัว สําหรับช่วยเหลือผู้ประสบอุทกภัย
หลังจากนั้น ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วยนายสมชาย เทียมบุญประเสริฐ รองปลัดกระทรวง นายปฐม สวรรค์ปัญญาเลิศ รองปลัดกระทรวง คณะผู้บริหาร วท. และข้าราชการ ได้เดินทางไปลงนามถวายพระพร บริเวณพระบรมมหาราชวัง ส่วนช่วงเย็นจะมีการจุดเทียนถวายพระพรชัยมงคล ณ พระลานพระราชวังดุสิต
รัฐบาลไทย-ข่าวทำเนียบรัฐบาล-กรมศุลกากรชี้แจงข้อกล่าวหา การเอื้อประโยชน์ให้กับผู้ผลิตอาหารสัตว์
วันจันทร์ที่ 2 กรกฎาคม 2561
กรมศุลกากรชี้แจงข้อกล่าวหา การเอื้อประโยชน์ให้กับผู้ผลิตอาหารสัตว์
อธิบดีกรมศุลกากรชี้แจงข้อกล่าวหา การเอื้อประโยชน์ให้กับผู้ผลิตอาหารสัตว์
เมื่อวันที่ 17 มิถุนายน 2561 นายกุลิศ สมบัติศิริ อธิบดีกรมศุลกากร กรมศุลกากร กระทรวงการคลังชี้แจงข้อกล่าวหาการเอื้อประโยชน์ให้กับผู้ผลิตอาหารสัตว์ ตามที่มติชนออนไลน์รายงานข่าว ระบุว่า นางมัลลิกา บุญมีตระกูล มหาสุข รองโฆษกพรรคประชาธิปัตย์ กล่าวหาหลังจากเรียกร้องให้รัฐบาลใช้มาตรการจัดเก็บภาษีนําเข้าข้าวสาลี 27% จากต่างประเทศตามหลักการขององค์การการค้าโลกหรือดับเบิลยูทีโอ ผ่านไป 5 ปี รวมยุครัฐบาล คสช. ด้วย ทําให้รัฐสูญเสียรายได้จากภาษีนําเข้าเกือบ 20,000 ล้านบาท โดยมีประเด็นที่กระทรวงการคลังจะขอชี้แจง ดังนี้
1. กระทรวงการคลังและกระทรวงพาณิชย์เพิกเฉยต่อการจัดเก็บภาษีนําเข้าพืชเศรษฐกิจจากต่างประเทศ เข้าข่ายเอื้อผลประโยชน์ให้กับผู้ผลิตอาหารสัตว์รายใหญ่
ข้อชี้แจงของกระทรวงการคลัง: การผูกพันอัตราอากรขาเข้าภายใต้กรอบองค์การการค้าโลก (WTO) เป็นการผูกพันอัตราเพดานที่ประเทศสมาชิก WTO จัดเก็บระหว่างกัน ซึ่งประเทศสมาชิก WTO สามารถกําหนดอัตราอากรที่เหมาะสมตามนโยบายของแต่ละประเทศได้ แต่อัตราอากรที่จัดเก็บจากสินค้าที่นําเข้าจากประเทศสมาชิก WTO จะต้องไม่เกินอัตราที่ผูกพันดังกล่าว
ที่ผ่านมา กระทรวงการคลังได้มีการปฏิรูปโครงสร้างภาษีศุลกากรมาเป็นลําดับ เพื่อเพิ่มขีดความสามารถในการแข่งขันของประเทศ ซึ่งการปรับโครงสร้างภาษีศุลกากรได้ยึดหลักการของการไต่มูลค่าเพิ่ม (Value Added Escalation) ของสินค้ามาเป็นเกณฑ์ ดังนี้
(1) วัตถุดิบ สินค้าทุน ให้ลดอัตราอากรลงเหลือร้อยละ 0
(2) สินค้ากึ่งสําเร็จรูป ให้ลดอัตราอากรลงเหลือร้อยละ 5 (ยกเว้นสินค้าที่เป็นปัจจัยการผลิตสินค้าของอื่น ให้ลดอัตราอากรลงเหลือร้อยละ 3)
(3) สินค้าสําเร็จรูป ให้ลดอัตราอากรลงเหลือร้อยละ 10 (ยกเว้นสินค้าที่เป็นปัจจัยการผลิตของสินค้าอื่น ให้ลดอัตราอากรลงเหลือร้อยละ 7)
อัตราอากรขาเข้าข้าวสาลีได้มีการปรับลดจากกิโลกรัมละ 0.10 บาท เป็นยกเว้นอากร ตั้งแต่ปี 2550 ตามโครงสร้างภาษีศุลกากรดังกล่าวข้างต้น เนื่องจากเป็นวัตถุดิบที่ไม่มีการผลิตในประเทศ เพื่อให้เกิดประโยชน์ต่อผู้ประกอบการในประเทศที่ใช้สินค้าดังกล่าวเป็นวัตถุดิบให้สามารถแข่งขันได้
2. กรมปศุสัตว์ ของ ก.เกษตรฯ ไม่สามารถตอบข้อสงสัยต่อกรณีมีบริษัทผู้ผลิตอาหารสัตว์รายใหญ่นําเข้าข้าวบาร์เล่ย์ 120,000 ตัน ซึ่งแสดงกับศุลกากรว่าเป็นอาหาร แต่แท้จริงแล้วเป็นวัตถุดิบทดแทนข้าวสาลีเพื่อทําอาหารสัตว์ใช่หรือไม่
ข้อชี้แจงของกระทรวงการคลัง : ข้าวบาร์เล่ย์ จัดเข้าประเภทพิกัด 4 หลัก 10.03 อัตราอากร 2. 75 บาท/ กก. แบ่ง เป็นประเภทย่อยได้ดังนี้
1003.10.00 ใช้สําหรับการเพาะปลูก
1003.90.00 อื่น ๆ
ถ้าเป็นเกรดสําหรับมนุษย์บริโภค จะมีกฎหมายอื่นควบคุม เช่น มีหนังสือรับรองจากสํานักงานคณะกรรมการอาหารและยา
หากเป็นเกรดสําหรับใช้เลี้ยงสัตว์ มีกฎหมายอื่นควบคุม เช่น หนังสือรับรองจากกรมปศุสัตว์
กรมศุลกากรจะตรวจปล่อยตามที่ผู้นําเข้ามีหนังสือรับรองจากหน่วยงานที่กํากับดูแลมาแสดง หลังจากนําเข้ามาภายในประเทศแล้ว หากมีกฎหมายอื่นที่ต้องปฏิบัติ หน่วยงานตามกฎหมายนั้น ๆ ต้องเป็นผู้ควบคุม กํากับดูแลต่อไป
----------------------
รัฐบาลไทย-ข่าวทำเนียบรัฐบาล-พม. รับมอบถุงยังชีพจำนวนมากจากภาคประชาชน พร้อมส่งต่อให้ถึงมือกลุ่มเปราะบางเดือดร้อนจากโรคโควิด-19
วันจันทร์ที่ 3 สิงหาคม 2563
พม. รับมอบถุงยังชีพจํานวนมากจากภาคประชาชน พร้อมส่งต่อให้ถึงมือกลุ่มเปราะบางเดือดร้อนจากโรคโควิด-19
พม. รับมอบถุงยังชีพจํานวนมากจากภาคประชาชน พร้อมส่งต่อให้ถึงมือกลุ่มเปราะบางเดือดร้อนจากโรคโควิด-19
เมื่อวันที่ 31ก.ค. 63เวลา 11.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานรับมอบถุงยังชีพจํานวน 450 ถุง จากสมาคมวิทยาลัยป้องกันราชอาณาจักรหลักสูตรความมั่นคงชั้นสูง รุ่นที่ 4 (สวปอ.มส.4) เพื่อนําไปส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติกล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลกระทบต่อประชาชนในวงกว้างทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ซึ่งเป็นกลุ่มเปราะบางที่มีความเสี่ยงสูง ทั้งนี้ กระทรวง พม. จึงได้จัดตั้งศูนย์รับบริจาคกระทรวง พม. เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม รวมทั้งภาคประชาชน เพื่อนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทาความเดือดร้อนเฉพาะหน้าอย่างเร่งด่วน
นายจุติกล่าวเพิ่มเติมว่า สําหรับวันนี้ ขอขอบคุณสมาคมวิทยาลัยป้องกันราชอาณาจักรหลักสูตรความมั่นคงชั้นสูง รุ่นที่ 4 (สวปอ.มส.4) ที่ได้มอบถุงยังชีพจํานวนมาก ซึ่งกระทรวง พม. จะนําไปส่งมอบให้ถึงมือผู้เดือดร้อนโดยเร็วที่สุด ทั้งนี้ ขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-นายกฯ ยืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
วันอังคารที่ 19 พฤษภาคม 2563
นายกฯ ยืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
นายกรัฐมนตรียืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
วันนี้ (19 พ.ค. 63) เวลา 12.00 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ยืนยันประเทศไทยจะสามารถควบคุมจํานวนผู้ป่วยติดเชื้อไวรัสโควิด-19 ได้อย่างดี
นายกรัฐมนตรีกล่าวว่า ขณะนี้ หลายประเทศทั่วโลกรวมทั้งประเทศไทยประสบปัญหาการแพร่ระบาดของเชื้อไวรัสโควิด-19 ส่งผลกระทบต่อเศรษฐกิจ ทําให้ประชาชนขาดรายได้ รัฐบาลจึงต้องดําเนินการรักษาเศรษฐกิจภายในประเทศ ช่วยเหลือเยียวยา ทั้งเกษตรกร ผู้ประกอบกิจการ SME ผู้ประกอบอาชีพอิสระ และประชาชนทั่วไป ที่ได้รับความเดือดร้อนทางเศรษฐกิจ ต้องหารายได้เพื่อดูแลครอบครัว เพราะแม้ว่าประเทศไทยจะสามารถควบคุมจํานวนผู้ป่วยติดเชื้อไวรัสโควิด-19 ได้อย่างดี แต่ไวรัสโควิด-19 ยังมีการแพร่ระบาดอย่างต่อเนื่อง ทําให้ผลกระทบที่ตามมาคือวิกฤตด้านเศรษฐกิจ ที่ยังไม่สามารถกลับมาดําเนินการได้อย่างปกติ รวมทั้งอาจมีความรุนแรงมากขึ้นในอนาคต ดังนั้น รัฐบาลจึงจําเป็นต้องช่วยเหลือเยียวยาประชาชน ให้กลับมามีรายได้ สร้างความเข้มแข็งทางเศรษฐกิจแก่ประเทศไทย โดยนายกรัฐมนตรียืนยันว่า รัฐบาลพิจารณาการใช้งบประมาณอย่างรอบคอบละเอียดถี่ถ้วน โดยคํานึงถึงผลกระทบทุกมิติ
.............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดการประชุมการปฏิรูปป่าไม้
วันพุธที่ 22 สิงหาคม 2561
ทส. จัดการประชุมการปฏิรูปป่าไม้
ทส. จัดการประชุมการปฏิรูปป่าไม้
ทส. จัดการประชุมการปฏิรูปป่าไม้
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง กรมป่าไม้ และอุทยานแห่งชาติ สัตว์ป่า และพันธุ์พืช องค์การอุตสาหกรรมป่าไม้ และคณะวนศาสตร์ มหาวิทยาลัยเกษตรศาสตร์ จัดการประชุมการป่าไม้ ประจําปี พ.ศ. 2561 ภายใต้หัวข้อ “การปฏิรูปป่าไม้แห่งชาติ” เพื่อเป็นเวทีในการแลกเปลี่ยนความรู้ ผลงานทางวิชาการ ประสบการณ์ที่เกี่ยวข้องกับการบริหารจัดการทรัพยากรป่าไม้ของประเทศ แสดงให้ทุกภาคส่วนเห็นถึงประโยชน์ด้านต่างๆ เพื่อให้ป่าไม้ของประเทศยังคงอยู่และเอื้อประโยชน์ให้แก่ประชาชนในประเทศ และเพื่อสนับสนุนการนําเสนอผลงานวิชาการ สิ่งประดิษฐ์คิดค้นกันอย่างสร้างสรรค์ด้านทรัพยากรป่าไม้ไปสู่สาธารณชน ตลอดจนนําผลการประชุมทางวิชาการและนวัตกรรมไปใช้เป็นฐานในการบริหารจัดการทรัพยากรธรรมชาติและสิ่งแวดล้อมอย่างยั่งยืน อีกทั้งเป็นเวทีกลางให้กับทุกภาคส่วนได้มีส่วนร่วมในการแสดงความคิดเห็น เพื่อแลกเปลี่ยนองค์ความรู้และประสบการณ์ในประเด็นปัญหาที่เกิดขึ้นกับสังคมปัจจุบัน
การประชุมดังกล่าวจัดขึ้นระหว่างวันที่ 22 – 24 สิงหาคม พ.ศ. 2561 ณ อาคารจักรพันธุ์เพ็ญศิริ มหาวิทยาลัยเกษตรศาสตร์ โดยในวันนี้ (22 สิงหาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมพร้อมบรรยายพิเศษในหัวข้อ “นโยบายสู่การปฏิรูปป่าไม้ไทย” โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม กล่าวรายงานวัตถุประสงค์การจัดการประชุม มีผู้เข้าร่วมการประชุมจากหน่วยงานทั้ง 3 กรม ผู้แทนองค์กรภาครัฐ ภาคเอกชน ภาคประชาชน ผู้แทนมูลนิธิ สถาบันการศึกษา คณาจารย์ นิสิต นักศึกษา จากหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าแก้หนี้ กฟก. ร่วมกับสมาคมธนาคารไทย
วันพฤหัสบดีที่ 20 กันยายน 2561
กระทรวงเกษตรฯ เดินหน้าแก้หนี้ กฟก. ร่วมกับสมาคมธนาคารไทย
กระทรวงเกษตรฯ เดินหน้าแก้หนี้ กฟก. ร่วมกับสมาคมธนาคารไทย เล็งมาตรการสํารองสําหรับเกษตรกรที่ไม่เข้าหลักเกณฑ์ ใช้ระเบียบ กชก. เข้าช่วยเหลือ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังร่วมหารือกับสมาคมธนาคารไทย ในการแก้ไขปัญหาหนี้สินเกษตรกรที่เป็นสมาชิกกองทุนฟื้นฟูและพัฒนาเกษตรกร (กฟก.) ณ กระทรวงเกษตรและสหกรณ์ ว่า สมาคมธนาคารไทยได้เข้ามายื่นหนังสือยืนยันหลักเกณฑ์การรับชําระหนี้สําหรับกองทุนฟื้นฟูและพัฒนาเกษตรกร โดยเกษตรกรที่จะได้รับความช่วยเหลือในเบื้องต้นต้องมีคุณสมบัติ คือ 1. เป็นสมาชิกและขึ้นทะเบียนหนี้กับกองทุนฟื้นฟูและพัฒนาเกษตรกร 2. เป็นหนี้ NPL จากการประกอบอาชีพทางการเกษตร ภายในวันที่ 31 ธันวาคม 2560 และมีเงินต้นไม่เกิน 2.5 ล้านบาท และ 3. มีความสามารถในการชําระหนี้เงินต้นกับธนาคารเจ้าหนี้ 50% โดยธนาคารจะยกหนี้ส่วนที่เหลือให้ และชะลอการดําเนินการทางกฎหมายกับลูกหนี้จนถึงวันที่ 30 มิถุนายน 2562 เพื่อให้เกษตรกรยังคงมีที่ดินทํากินต่อไป
สําหรับเกษตรกรที่ได้รับความช่วยเหลือจาก กฟก. ไปแล้ว ตั้งแต่ปี 2549 จนถึงเดือนกรกฎาคม 2561 มีจํานวน 3,206 ราย จํานวนเงิน 1,207 ล้านบาท ขณะนี้เหลือเกษตรกรอีก 692 ราย ในจํานวนนี้ได้รับการตรวจสอบเบื้องต้นว่าเข้าหลักเกณฑ์ของ กฟก. มีเพียง 119 ราย มูลหนี้ 44 ล้านบาท ซึ่งจะนํารายชื่อดังกล่าวเข้าสู่การพิจารณากลั่นกรองและเห็นชอบจากคณะกรรมการกองทุนฟื้นฟูและพัฒนาเกษตรกรเฉพาะกิจ ก่อนจะดําเนินการในขั้นตอนต่อไป
ด้าน นายครรชิต สุขเสถียร ผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน สํานักงานปลัดกระทรวงเกษตรฯ กล่าวเพิ่มเติมว่า “เกษตรกรที่มีคุณสมบัติไม่เข้าหลักเกณฑ์ดังกล่าวข้างต้น กระทรวงเกษตรฯ เตรียมมาตรการสํารองโดยจะเจรจากับเจ้าหนี้ธนาคารพาณิชย์ให้พิจารณาลดหย่อนหนี้เป็นรายบุคคล แล้วทําหนังสือแจ้งไปยังเกษตรกรลูกหนี้ หากมีความประสงค์ในการชําระหนี้ส่วนนี้ จะให้มาแจ้งความจํานงที่สํานักงานเกษตรและสหกรณ์จังหวัดทุกจังหวัด เพื่อดําเนินการขอกู้เงินจากคณะกรรมการช่วยเหลือเกษตรกรและผู้ยากจน (กชก.) โดยมีหลักเกณฑ์การชําระหนี้ไม่เกิน 20 ปี ดอกเบี้ยร้อยละ 5 ต่อปี และหากชําระตรงเวลา จะลดดอกเบี้ยลงทุกปีจนคงที่ที่ร้อยละ 2 ต่อปี ทั้งนี้คาดว่าจะใช้เวลาดําเนินการประมาณ 4 - 5 เดือน”
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน แจงการช่วยเหลือแรงงานไทยป่วยในไต้หวัน
วันเสาร์ที่ 21 เมษายน 2561
ก.แรงงาน แจงการช่วยเหลือแรงงานไทยป่วยในไต้หวัน
ก.แรงงาน ประสานทุกหน่วยพร้อมช่วยเหลือนายฉัตรชัย ขุริดี แรงงานไทยป่วยในไต้หวัน รอเพียงวินิจฉัยจากแพทย์อนุญาตให้ส่งตัวกลับประเทศไทย
นางเพชรรัตน์ สินอวย รองปลัดกระทรวงแรงงานในฐานะโฆษกกระทรวงแรงงาน เปิดเผยว่า กรณีแรงงานชายไทยที่ทํางานอยู่ในไต้หวัน มีอาการป่วยและญาติได้ร้องขอความช่วยเหลือ ผ่านสื่อต่าง ๆ เพื่อจัดการส่งตัวกลับมาประเทศ นั้น กระทรวงแรงงานได้รับรายงานข้อมูลจากสํานักงานแรงงานไทย ณ เมืองเกาสง ไต้หวัน ซึ่งรับผิดชอบดูแลแรงงานไทยในพื้นที่ภาคใต้ของไต้หวัน ว่า นายฉัตรชัย ขุริดี อายุ 33 ปี ชาวจังหวัดอุดรธานี เป็นแรงงานไทยที่ทํางานอยู่กับบริษัท Uni-President Co.,Ltd. เมืองไถหนาน มีอาการป่วยด้วยอาการพยาธิขึ้นสมอง สาเหตุจากการรับประทานหอยที่งมจากคลองใกล้โรงงาน ขณะนี้อยู่ระหว่างการรักษาพยาบาลที่ รพ. ฉีเหม่ย เขตซินหยิง เมืองไถหนาน โดยสํานักงานแรงงานไทย ณ เมืองเกาสง ได้ติดตามดูแลเรื่องนี้มาตลอด ได้รายงานความคืบหน้าการดําเนินการให้ความช่วยเหลือดังนี้
1. ได้ช่วยประสานงานกับแพทย์ มูลนิธิของโรงพยาบาลฉีเหม่ย มูลนิธิฉือจี้ บริษัทจัดหางาน และบริษัทการบินไทยเพื่อเตรียมการส่งตัวแรงงานไทยกลับ ขณะนี้ได้รับแจ้งจากแพทย์ว่าอาการดีขึ้นเรื่อยๆ ลดความต้องการปริมาณออกซิเจนจากระดับ 10 เหลือ ระดับ 6 รอแพทย์วินิจฉัยอนุญาตให้นําตัวส่งกลับประเทศไทย
2. สําหรับประมาณการค่าใช้จ่ายในการส่งกลับเป็นเงินกว่า 2 แสนเหรียญไต้หวัน ขณะนี้ทุกฝ่ายอยู่ระหว่างรอคําวินิจฉัยจากแพทย์เพื่อพิจารณาให้ความช่วยเหลือในส่วนที่เกี่ยวข้อง ซึ่งทางสํานักงานแรงงานไทย ณ เมืองเกาสง จะติดตามประสานงานกับมูลนิธิทั้งสองแห่งและบริษัทจัดหางานเกี่ยวกับจํานวนเงินที่จะบริจาคให้นายฉัตรชัย ขุริดี เพื่อส่งตัวกลับประเทศไทยต่อไป
นอกจากนี้ กระทรวงแรงงานยังมอบหมายให้สํานักงานแรงงานจังหวัดอุดรธานี ได้ไปพบกับครอบครัวของนาย ฉัตรชัย ขุริดี เพื่อประสานงานการรับตัวกลับประเทศไทย และให้การช่วยเหลือเยียวยากับครอบครัวในเบื้องต้นด้วยแล้ว
“กระทรวงแรงงาน โดยพล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และนายจรินทร์ จักกะพาก ปลัดกระทรวงแรงงาน มีนโยบายให้ความสําคัญกับการช่วยเหลือแรงงานทั้งที่ทํางานในประเทศและทํางานอยู่ต่างประเทศอย่างใกล้ชิด หากประสบปัญหาความเดือดร้อนสามารถติดต่อสํานักงานแรงงานไทยในประเทศนั้น ๆ ได้ หรือ ญาติพี่น้องสามารถติดต่อสอบถามขอความช่วยเหลือได้ที่สํานักงานแรงงานจังหวัดทุกจังหวัด หรือ โทร.สายด่วน 1506” นางเพชรรัตน์ฯ กล่าวในท้ายที่สุด
------------------------------------
กองเผยแพร่และประชาสัมพันธ์/
21 เมษายน 2561
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานการประชุม “ASCN Annual Meeting 2019”
วันอาทิตย์ที่ 25 สิงหาคม 2562
ปลัดกระทรวงดิจิทัลฯ เป็นประธานการประชุม “ASCN Annual Meeting 2019”
ปลัดกระทรวงดิจิทัลฯ เป็นประธานการประชุม “ASCN Annual Meeting 2019”
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p4 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 11.0px Helvetica; font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะผู้ขับเคลื่อนนโยบายการพัฒนาเมืองอัจฉริยะในประเทศไทย เป็นประธานการประชุม ASCN Annual Meeting 2019 เมื่อวันที่ 23 สิงหาคม 2562 ณ โรงแรมเรเนซองส์ กรุงเทพฯ โดยจัดควบคู่กับการจัดกิจกรรม ASEAN Smart Cities Network Conference & Exhibition 2019 ในรูปแบบ Roundtable Meeting ชูแนวคิด “Advancing Partnership for Sustainability” เพื่อการยกระดับสู่เมืองอัจฉริยะและร่วมพัฒนาเมืองอย่างยั่งยืน ซึ่งจัดขึ้นระหว่างวันที่ 22 - 24 สิงหาคม 2562 เป็นกิจกรรมเสวนาโดยผู้เชี่ยวชาญด้านเทคโนโลยีทั้งไทยและต่างประเทศ เพื่อพูดคุยหารือภายใต้แนวคิดสําคัญ 4 ประการ ได้แก่ 1) การขับเคลื่อนเมืองด้วยข้อมูลและเทคโนโลยีเชิงลึกเพื่อการผลักดันสู่ยุคสมาร์ทไลฟ์และเป็นมิตรต่อสิ่งแวดล้อมแบบยกกําลังที่จะเปลี่ยนชีวิตคนเมืองไปในทางที่ดีขึ้นในอนาคต 2) จะเป็นอย่างไรถ้าเมืองสามารถขับเคลื่อนด้วยรูปแบบธุรกิจที่มีความรับผิดชอบและยั่งยืนทั้งจากภาครัฐและเอกชน 3) บทบาทของการออกแบบความคิดสร้างสรรค์ในการพัฒนาเมืองให้ยั่งยืน และ 4) เพื่อเมืองที่ดีกว่า และการกํากับดูแลด้านดิจิทัลที่ดียิ่งกว่าเดิม โดยเน้นเรื่องการกํากับดูแลระบบดิจิทัลเพื่อแบ่งปันแนวทางปฏิบัติที่ดีที่สุดในการสร้างความรับผิดชอบ พร้อมอํานวยความสะดวกในการตัดสินใจอย่างมีประสิทธิภาพเมื่อดําเนินกลยุทธ์ดิจิทัล
************************